Επανάληψη 7η ενότητα (θεωρία)

**Το Υποκείμενο** είναι η λέξη που δείχνει σε μια πρόταση ποιος ενεργεί ή ποιος δέχεται μια ενέργεια ή ποιος βρίσκεται σε μια κατάσταση.

π.χ.: Εγώ παίζω

 Το Υποκείμενο συνήθως είναι ένα ουσιαστικό (κύριο ουσιαστικό, π.χ. Η Ελένη ή κοινό

ουσιαστικό, π.χ. ο σκύλος) ή μία αντωνυμία. (π.χ. Εγώ, Αυτός, Εμείς, Κάποιος)

 Πιο σπάνια, το Υποκείμενο μπορεί να είναι επίθετο ή μετοχή. (π.χ. Ο καλύτερος θα

κερδίσει. Ο πεινασμένος καρβέλια ονειρεύεται.)

 Για να βρούμε το υποκείμενο της πρότασης, πρώτα βρίσκουμε το ρήμα και μετά

ρωτάμε Ποιος; ή Ποια; ή Ποιο; ή Ποιοι; ή Ποιες; ή Ποια;

 Το Υποκείμενο βρίσκεται πάντα σε πτώση Ονομαστική.

 Κάποιες φορές το υποκείμενο παραλείπεται, γιατί εννοείται.

**Το Αντικείμενο** είναι η λέξη που δηλώνει το πρόσωπο, το ζώο ή το πράγμα στο

οποίο μεταβαίνει (πηγαίνει) η ενέργεια του υποκειμένου.

 Το Αντικείμενο είναι ένα ουσιαστικό, μία αντωνυμία, ένα επίθετο, μία μετοχή, ή

ολόκληρη πρόταση

 Για να βρούμε το Αντικείμενο της πρότασης, πρώτα βρίσκουμε το ρήμα και το

υποκείμενο και μετά ρωτάμε Ποιον; ή Σε ποιον; ή Τι;

 Σε μία πρόταση μπορεί να υπάρχουν παραπάνω από ένα αντικείμενα.

Το Αντικείμενο βρίσκεται πάντα σε πτώση Αιτιατική ή Γενική

**Κατηγορούμενο** είναι η λέξη που βρίσκεται δίπλα σε συνδετικό ρήμα και δίνει μια

ιδιότητα στο υποκείμενο της πρότασης.

 Το ρήμα που παίρνει κατηγορούμενο λέγεται συνδετικό γιατί συνδέει το υποκείμενο

με το κατηγορούμενο.

 Τα συνδετικά ρήματα είναι τα εξής: είμαι, φαίνομαι, γίνομαι, θεωρούμαι,

διορίζομαι, εκλέγομαι, μοιάζω κ.ά.

 Το κατηγορούμενο αφού προσδιορίζει το υποκέιμενο, βρίσκεται πάντα σε πτώση

ονομαστική και σε ίδιο αριθμό και γένος με το υποκείμενο.

 Το κατηγορούμενο μπορεί να είναι επίθετο, ουσιαστικό, μετοχή, αντωνυμία ή και

ολόκληρη πρόταση.

.

**Τα ενεργητικά ρήματα** που παίρνουν αντικείμενο λέγονται **μεταβατικά**, επειδή η

ενέργειά τους μεταβαίνει σε έναν άνθρωπο, ζώο ή πράγμα.

 Τα μεταβατικά ρήματα χωρίζονται σε:

 **Μονόπτωτα**, που έχουν 1 αντικείμενο

 **Δίπτωτα**, που έχουν 2 αντικείμενα:

 Το ένα αντικείμενο λέγεται άμεσο, είναι πράγμα και βρίσκεται σε

αιτιατική πτώση. Απαντάει στην ερώτηση "τι;"

 Το άλλο αντικείμενο λέγεται έμμεσο, είναι συνήθως πρόσωπο και

βρίσκεται σε γενική ή αιτιατική πτώση ή εκφράζεται με προθετική

φράση. Απαντάει στην ερώτηση "σε ποιον;"

 Υπάρχουν και ενεργητικά ρήματα που δεν παίρνουν αντικείμενο, γιατί η ενέργειά

τους δε μεταβαίνει σε κάποιον άνθρωπο, ζώο ή πράγμα. Αυτά ταλέμε **αμετάβατα.**

**Απρόσωπα** λέμε τα ρήματα που δεν έχουν υποκείμενο πρόσωπο ή πράγμα αλλά

ολόκληρη πρόταση και συνηθίζονται στο τρίτο ενικό πρόσωπο.

 Εκτός από απρόσωπα ρήματα υπάρχουν και **απρόσωπες εκφράσεις.** Αυτές

σχηματίζονται συνήθως με το γ' ενικό πρόσωπο του ρήματος είμαι και ένα

επίθετο ή ουσιαστικό. Και η απρόσωπη έκφραση έχει για υποκείμενο μια

ολόκληρη πρόταση.

**Πώς ξεχωρίζουμε τα προσωπικά ρήματα από τα απρόσωπα;**

 Τα προσωπικά ρήματα έχουν υποκείμενο ένα ουσιαστικό σε ονομαστική

 Τα απρόσωπα ρήματα έχουν υποκείμενο ολόκληρη πρόταση.

**θηλυκά ουσιαστικά σε –εια, -ια**

Γράφονται με (ει) –εια

Όταν παράγονται από ρήματα σε –εύω

Όταν παράγονται από επίθετα σε –ύς και –ής

Τα προπαροξύτονα που παράγονται από ρήματα β΄συζυγίας

Γράφονται με (ι) –ια

Όλα τα οξύτονα –ιά

Όταν προέρχονται από ρήματα β΄συζυγίας –ώ

Όταν παράγονται από επίθετα σε -ος